**ADATKEZELÉSI TÁJÉKOZTATÓ**

**A járványügyi veszélyhelyzetre tekintettel a Kormány által elrendelt, az előírt idegennyelvi kimeneti követelmény teljesítése nélküli oklevélkiadással kapcsolatos személyes adatkezelésről**

A veszélyhelyzet során teendő egyes, a felsőoktatási intézményeket és a hallgatókat érintő intézkedésekről szóló 101/2020. (IV. 10.) Korm. rendelet (a továbbiakban: 101/2020. (IV. 10.) Korm. rendelet) 6. §-a értelmében: *„ Aki 2020. augusztus 31-ig sikeres záróvizsgát tett, mentesül az oklevél kiadásának előfeltételéül előírt nyelvvizsga letételének kötelezettsége alól.”*

A fenti rendelkezésben foglaltak végrehajtására a Nemzeti Közszolgálati Egyetemnek megfelelően fel kell készülnie. Tekintettel arra, hogy

* az érintettek jelentős része az elektronikus tanulmányi rendszer bevezetése előtt folytatta tanulmányait, így igényjogosultságuk azonosítása a papír alapú nyilvántartások alapján jelentős terhet jelentene az intézmény számára, valamint
* arra, hogy meg nem határozható számú érintett tekintetében az Egyetem által a vonatkozó jogszabályokban meghatározottak szerint vezetett nyilvántartásokban rögzített, a személy azonosításához és ezáltal az oklevél kiállításához szükséges személyes adatok, valamint a kapcsolattartási adatok időközben módosulhattak,

az Egyetem felhívta az érintett igényjogosultakat arra, hogy kérelem formájában terjesszék elő az Egyetem felé igényüket az oklevél kiadása iránt, melyben adják meg azonosításukhoz, a kérelemmel érintett képzés azonosításához – és ezáltal az oklevél kiállításához - , valamint a velük történő kapcsolattartáshoz szükséges személyes adatokat (a továbbiakban: kérelem).

A jelen tájékoztató célja, hogy a kérelem teljesítéséhez szükséges személyes adatok kezeléséről az érintettek részére tájékoztatást nyújtson.

**1. Adatkezelő megnevezése**

Nemzeti Közszolgálati Egyetem

cím: 1083 Budapest, Ludovika tér 2.

telefonszám: +36 1 432 9000,

e-mail cím: nke@uni-nke.hu;

honlap elérhetősége: <https://www.uni-nke.hu/>.

Képviseli Dr. Koltay András rektor

**2. Az adatvédelmi tisztviselő neve és elérhetősége**

Az Egyetem adatvédelmi tisztviselője:

Dr. Téglásiné Dr. Kovács Júlia, egyetemi adjunktus

Közvetlen elérhetőségei: adatvedelem@uni-nke.hu

Telefonszáma: +36 30 3690834

**3. Tájékoztató (adatkezelés oka) kapcsolatosan érintettek részére, abban az esetben, amikor közvetlenül az érintett adja meg a személyes adatokat (GDPR 13. cikk szerinti tartalom)**

|  |  |  |  |
| --- | --- | --- | --- |
| **Érintettek kategóriái** | **Adatkezelés célja** | **Jogalap** | **Az adatszolgáltatás elmaradásának következménye** |
| A Nemzeti Közszolgálati Egyetem és jogelődeinek azon volt hallgatói, akik képzésükön sikeres záróvizsgát tettek, azonban a vonatkozó jogszabályban meghatározott idegen nyelvi követelmény teljesítése hiányában nem szereztek oklevelet az érintett képzésen | A 101/2020. (IV. 10.) Korm. rendelet 6. §-ában meghatározottak végrehajtása – az érintett személyének és az érintett képzésének azonosítása, valamint a vele való kapcsolattartás | GDPR 6. cikk (1) bekezdés e) pont – az adatkezelés közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges | Az adatszolgáltatás elmaradása megnehezíti az Egyetem számára az érintett személyének és képzésének azonosítását, valamint a vele való kapcsolattartást. |

**4. Az adatkezelés (adatkezelés oka) kapcsolatosan, abban az esetben, amikor közvetetten jut az Egyetem tudomására az érintett személyes adata (GDPR 14. cikk szerinti tartalom)**

|  |  |  |  |  |
| --- | --- | --- | --- | --- |
| **Érintett** | **Kezelt adatok köre** | **Adatkezelés célja** | **Jogalap** | **Személyes adatok forrása** |
| A Nemzeti Közszolgálati Egyetem és jogelődeinek azon volt hallgatói, akik képzésükön sikeres záróvizsgát tettek, azonban a vonatkozó jogszabályban meghatározott idegen nyelvi követelmény teljesítése hiányában nem szereztek oklevelet az érintett képzésen | Az érintett személyének és az érintett képzésének azonosításához, az oklevél kiállításhoz, valamint az érintettel való kapcsolattartáshoz szükséges, az Egyetem papír alapú és elektronikus nyilvántartásaiban kezelt személyes adatok | A 101/2020. (IV. 10.) Korm. rendelet 6. §-ában meghatározottak végrehajtása. | GDPR 6. cikk (1) bekezdés e) pont – az adatkezelés közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges | Az Egyetem felsőoktatási jogszabályok alapján vezetett papír alapú és elektronikus nyilvántartásai |

**5. A személyes adatok címzettjei, illetve a címzettek kategóriái**

Az érintett személyes adatait az 101/2020. (IV. 10.) Korm. rendelet 6. §-ában meghatározottak végrehajtásában közreműködő egyetemi alkalmazottak ismehetik meg az alábbiak szervezeti egységekben:

1. az Oktatási és Tanulmányi Iroda (címe: 1083 Budapest, Ludovika tér 2.; e-mail címe: tanulmanyi@uni-nke.hu, telefonszáma: +36 1 432-9000, honlap elérhetősége: <https://www.uni-nke.hu>);
2. a Államtudományi és Nemzetközi Tanulmányok Kar, Tanulmányi Osztály (címe: 1083 Budapest, Üllői út 82., e-mail címe: tanulmanyi.antk@uni-nke.hu, telefonszáma: +36 1 432-9000, honlap elérhetősége: <https://www.uni-nke.hu>);
3. a Hadtudományi és Honvédtisztképző Kar, Tanulmányi Osztály (címe: 1087 Budapest, Hungária krt. 9-11., e-mail címe: tanulmanyi.hhk@uni-nke.hu, telefonszáma: +36 1 432-9000, honlap elérhetősége: <https://www.uni-nke.hu>);
4. a Rendészettudományi Kar, Tanulmányi Osztály (címe: 1083 Budapest, Üllői út 82., e-mail címe: tanulmanyi.rtk@uni-nke.hu, telefonszáma: +36 1 432-9000, honlap elérhetősége: <https://www.uni-nke.hu>);
5. a Rendészettudományi Kar Katasztrófavédelmi Intézet, Oktatásszervezési Osztály (címe: 1087 Budapest, Hungária krt. 9-11., e-mail címe: tanulmanyi.kvi@uni-nke.hu, telefonszáma: +36 1 432-9000, honlap elérhetősége: <https://www.uni-nke.hu>);
6. a Víztudományi Kar, Dékáni Hivatal (címe: 6500 Baja, Bajcsy-Zsilinszky utca 14., e-mail címe: tanulmanyi.vtk@uni-nke.hu, telefonszáma: +36 1 432-9000, honlap elérhetősége: <https://www.uni-nke.hu>).

**6. Az adatkezelés időtartama**

Az érinett által a kérelemben megadott személyes adatok beépülnek az Egyetem jogszabály által vezetett nyilvántartásaiba, így a nemzeti felsőoktatásról szóló 2011. évi CCIV. törvény 3. melléklet I/B. 3. pontjában foglaltakat alkalmazva az adatkezelés időtartama: hallgatói jogviszony megszűnésétől számított nyolcvan év.

**7. Az adatok védelme**

Az Egyetem minden ésszerű intézkedést megtesz annak érdekében, hogy az általa kezelt adatok illetéktelenek számára ne legyenek hozzáférhetőek. Az adatokhoz korlátozott a hozzáférés, jelszavas védelem működik.

Az Egyetem rendelkezik a személyes és közérdekű adatok védelméről, biztonságáról szóló szabályzattal. Az Egyetem Informatikai Biztonsági Szabályzattal is rendelkezik.

**8. Automatizált adatkezelés (beleértve a profilalkotást)**

Automatizált adatkezelésen alapuló döntéshozatal az Egyetemen nem történik.

**9. Harmadik országba, illetve nemzetközi szervezet részére történő adattovábbítás**

-

**10. Jogok gyakorlása, jogorvoslat**

Az érintett az adatkezelés teljes időtartama alatt élhet a GDPR-ban biztosított jogaival, melyet az 1. és 2. pontban meghatározott elérhetőségeken bármikor megtehet.

Az érintett kérelmezheti a rá vonatkozó

* *személyes adatokhoz való hozzáférést* (az érintett jogosult arra, hogy az adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy a személyes adatokhoz és a GDPR-ban meghatározott információkhoz hozzáférést kapjon) (GDPR 15. cikk),
* *személyes adatokhoz való helyesbítést* (az érintett jogosult arra, hogy kérésére az adatkezelő indokolatlan késedelem nélkül helyesbítse a rá vonatkozó pontatlan személyes adatokat. Figyelembe véve az adatkezelés célját, az érintett jogosult arra, hogy kérje a hiányos személyes adatok – egyebek mellett kiegészítő nyilatkozat útján történő – kiegészítését) (GDPR 16. cikk),
* *személyes adatok törlését (*az érintett jogosult arra, hogy kérésére az adatkezelő indokolatlan késedelem nélkül törölje a rá vonatkozó személyes adatokat, az adatkezelő pedig köteles arra, hogy az érintettre vonatkozó személyes adatokat indokolatlan késedelem nélkül törölje, ha indokolt a GDPR szerint; jogszabály által előírt adatkezelés esetén törlési kérelem nem teljesíthető) (GDPR 17. cikk),
* személyes adatok kezelésének *korlátozását* (az érintett jogosult arra, hogy kérésére az adatkezelő korlátozza az adatkezelést, ha a GDPR-ban foglalt feltétel teljesül) (GDPR 18. cikk),
* személyes adatok *adathordozhatósághoz való jogát* érvényesítheti (az érintett jogosult arra, hogy a rá vonatkozó, általa egy adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat egy másik adatkezelőnek továbbítsa anélkül, hogy ezt akadályozná az az adatkezelő, amelynek a személyes adatokat a rendelkezésére bocsátotta, a GDPR-ban foglalt feltételek fennállása esetén) (GDPR 20. cikk),
* tiltakozhat személyes adatok kezelése ellen (az érintett jogosult arra, hogy a saját helyzetével kapcsolatos okokból bármikor tiltakozzon személyes adatainak a 6. cikk (1) bekezdésének e) vagy f) pontján alapuló kezelése ellen, ideértve az említett rendelkezéseken alapuló profilalkotást is. Ebben az esetben az adatkezelő a személyes adatokat nem kezelheti tovább, kivéve, ha az adatkezelő bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak; jogszabály által előírt adatkezelés esetén tiltakozási kérelem nem teljesíthető) (GDPR 21. cikk).

A kérelmet az adatkezelő postacímére vagy az adatvedelem@uni-nke.hu e-mail címére kell benyújtani. Az adatkezelő a legrövidebb idő alatt, legfeljebb 1 hónapon belül (tiltakozás esetén 15 napon belül) írásban tájékoztatást ad (ez a határidő a kérelem bonyolultságára tekintettel további 2 hónappal meghosszabbítható). Továbbá jogsérelem esetén bírósághoz fordulhat (a pert az érintett - választása szerint - a lakóhelye vagy tartózkodási helye szerint illetékes törvényszék előtt is megindíthatja), valamint a Nemzeti Adatvédelmi és Információszabadság Hatósághoz (1125 Budapest, Szilágyi Erzsébet fasor 22/c., tel.: 06-1-391-1400, honlap URL címe: http://naih.hu, elektronikus levelezési cím: ugyfelszolgalat@naih.hu ) is fordulhat.